કોઈ રાફેલ મુદ્દે સરકારને ઘેરી રહ્યું છે તો કોઈ સામે વર્ષો જૂનો બોફોર્સનો મુદ્દો યાદ કરી રહ્યું છે, તો કોઈને ૧૯૮૪નાં તોફાનોમાં શીખોની હિંસાનો મુદ્દો યાદ આવ્યો છે. આ બધા વચ્ચે મોંઘવારી, બેકારી, મંદી ને ભ્રષ્ટાચાર જાણે ગૌણ બની ગયા છે યા બનાવી દેવાયા છે. મૂળભૂત મુદ્દાઓથી પ્રજાનું ધ્યાન બીજે ખેંચવાના ભરપૂર પ્રયાસો થઈ રહ્યા છે. બીજી બાજુ કાળું નાણું પાછા લાવવાના હોકારા-પડકારા વચ્ચે કેટલું કાળું નાણું પાછું આવ્યું તે સવાલ છે. ભ્રષ્ટાચારના મુદ્દે ગત ચૂંટણી લડાઈ હોવા છતાં હજુ સુધી પ્રજાનાં નસીબમાં લોકપાલ લખાયા નથી. ખેડૂતો, મંદિર, ગઠબંધન, સીબીઆઈ, આરબીઆઈ, રાફેલ જેવા મુદ્દાઓની બાકી નવા વર્ષમાં આક્રોશપૂર્વક આગળ ખેંચાવાની છે.